b'\n_START_ARTICLE_\nSlaget ved Honey Hill\n_START_SECTION_\nKampen\n_START_PARAGRAPH_\nHatchs ekspeditionsstyrker forlod Hilton Head i South Carolina i retning af Boyd\xe2\x80\x99s Neck (ovenfor Beaufort) den 28. november 1864. Den bestod af 5.500 soldater \xe2\x80\x93 to brigader af Kystdivisionen i Department of the South, en marinebrigade og dele af tre batterier let artilleri. De sejlede op af Broad River i transportskibe for at afsk\xc3\xa6re Charleston and Savannah Railroad n\xc3\xa6r Pocotaligo. P\xc3\xa5 grund af t\xc3\xa6t t\xc3\xa5be blev tropperne f\xc3\xb8rst landsat fra transportskibene sent p\xc3\xa5 eftermiddagen og Hatch rykkede straks frem for at afsk\xc3\xa6re jernbanen ved Grahamville ._NEWLINE_Ekspeditionens kort og vejvisere viste sig imidlertid at v\xc3\xa6re udbrugelige, og Hatch n\xc3\xa5ede f\xc3\xb8rste frem til den rigtige vej om morgenen den 30. november. Ved Honey Hill, nogle kilometer fra Grahamville, st\xc3\xb8dte han p\xc3\xa5 en Konf\xc3\xb8dereret styrke best\xc3\xa5ende af regul\xc3\xa6re tropper og milits under oberst Charles J. Colcock, som sammen med syv kanoner sp\xc3\xa6rrede vejen. Sorte Unionstropper gennemf\xc3\xb8rte beslutsomme angreb, men Unionstroppernes position bet\xc3\xb8d at der kun kunne bruges en sektion artilleri ad gangen og de konf\xc3\xb8dererede var i for gode stillinger til at de kunne kastes ud af dem. Kampen fortsatte indtil m\xc3\xb8rkets frembrud, hvor Hatch erkendte at det var umuligt at angribe fjenden direkte eller i flanken, og trak sig tilbage til transportskibene ved Boyd\xe2\x80\x99s Neck efter at have mistet 89 d\xc3\xb8de, 629 s\xc3\xa5rede og 28 savnede. De konf\xc3\xb8dererede tab var p\xc3\xa5 8 dr\xc3\xa6bte og 39 s\xc3\xa5rede. Premierl\xc3\xb8jtnant O.W. Bennett blev tildelt en Medal of Honor'